7. ΒΑΣΙΛΙΚΟΝ ΔΙΑΤΑΓΜΑ της 23/26 Σεπτ. 1950 Περί Κυριακής εργασίας των βιομηχανιών Χαρτοποιΐας. Έχοντες υπ’ όψει τας διατάξεις του άρθρ. 8 και του άρθρ. 12 παρ. 4 του Π.Δ/τος της 8/14 Μαρτ. 1930 «περί κωδικοποιήσεως των Νόμων περί Κυριακής αναπαύσεως» προτάσει του Ημετέρου επί της Εργασίας Υπουργού μετά γνωμοδότησιν του Συμβουλίου Εργασίας και την υπ’ αριθ. 464/1950 τοιαύτην του Συμβουλίου Επικρατείας, απεφασίσαμεν και διατάσσομεν: Άρθρ.1.-Εξαιρούνται της Κυριακής αργίας, αι βιομηχανίαι Χαρτοποιίας αι χρησιμοποιούσαι ως καύσιμον ύλην, δια την παραγωγήν ατμού, λιγνίτην εγχωρίου παραγωγής, κατά 70% τουλάχιστον, εφ’ όσον η εν αυταίς εργασία κατά τας λοιπάς εργασίμους ημέρας είναι εικοσιτετράωρος. Άρθρ.2.-Οσάκις μία ομάς εργασίας απασχοληθή την Κυριακήν, απαραιτήτως δέον να χορηγηθή εις ταύτην 24ωρος ανάπαυσις κατ’ άλλην ημέραν της εβδομάδος. Εις τον αυτόν επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 